На основу члана 6. Закона о начину одређивања максималног броја запослених у јавном сектору ("Службени гласник РС", број 68/2015), Одлуке о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2015. годину („Службени гласник РС“ бр. 101/2015, 114/2015, 10/2016, 22/2016 и 45/2016) и члана 37. Статута Града Ниша ("Службени лист Града Ниша“, бр. 88/2008 и 143/2016),

Скупштина Града Ниша, на седници одржаној 2016. године, донелаје

**О Д Л У К У O ИЗМЕНИ ОДЛУКЕ**

**О МАКСИМАЛНОМ БРОЈУ ЗАПОСЛЕНИХ НА НЕОДРЕЂЕНО ВРЕМЕ У СИСТЕМУ ЈАВНОГ СЕКТОРА ГРАДА НИША ЗА 2015. ГОДИНУ**

1. У Одлуци о максималном броју запослених на неодређено време у систему јавног сектора града Ниша за 2015.годину („Службени лист Града Ниша, број 106/2015 и 135/2016), тачка 2 мења се и гласи:

„2. Максималан број запослених на неодређено време, у систему јавног сектора Града Ниша за 2015.годину по организационим облицима је:

|  |  |  |
| --- | --- | --- |
| Р.бр. |  ПО ОГРАНИЗАЦИОНИМ ОБЛИЦИМА ЗА 2015. ГОДИНУ  | укупно: 5741 |
| 1. | Заштитник грађана | 5 |
| 2. | Правобранилаштво Града Ниша | 16 |
| 3. | Буџетска инспекција | 8 |
| 4. | Служба за интерну ревизију органа и служби Града Ниша | 3 |
| 5. | Градска управа Града Ниша  | 745 |
| 6. | Служба за послове Скупштине града | 27 |
| 7. | Служба за послове Градоначелника | 25 |
| 8. | Служба за послове Градског већа | 22 |
| 9. | Канцеларија за локални економски развој и пројекте | 38 |
| 10. | Центар за дневни боравак деце омладине и одраслих лица ментално ометених у развоју “Мара“ | 29 |
| 11. | Предшколска установа „Пчелица“Ниш | 798 |
| 12. | Установа дечији Центар Ниш | 46 |
| 13. | Народни музеј Ниш | 57 |
| 14. | Народна библиотека“Стеван Сремац“ Ниш | 57 |
| 15. | Народно позориште у Нишу | 86 |
| 16. | Позориште лутака у Нишу | 46 |
| 17. | Нишки симфонијски оркестар | 46 |
| 18. | Галерија савремене ликовне уметности | 22 |
| 19.  | Установа Нишки културни центар | 42 |
| 20. | Историјски архив Ниш у Нишу | 20 |
| 21. | Завод за заштиту споменика културе Ниш | 19 |
| 22. | Установа за физичку културу спортски центар „Чаир“ | 129 |
| 23. | Регионални Центар за професионални развој запослених у образовању Ниш | 18 |
| 24. | Туристичка организација ниш | 16 |
| 25. | Сигурна кућа за жене и децу жртве породичног насиља | 9 |
| 26. | ЈП Дирекција за изградњу Града Ниша | 30 |
| 27. | ЈП“Градска стамбена агенција“ Ниш | 7 |
| 28. | ЈП „Завод за урбанизам Ниш“ | 66 |
| 29. | ЈКП „ Дирекција за јавни превоз Града Ниша“ | 138 |
| 30. | ЈП „ Аеродром Ниш“ Ниш | 90 |
| 31. | ЈП“ Нишстан“ | 156 |
| 32. | ЈКП „ Горица“ | 184 |
| 33. | ЈКП „ Паркинг –сервис“ Ниш | 186 |
| 34.  | ЈКП „ Тржница“ | 200 |
| 35. | ЈКП“ Медиана“ | 1017 |
| 36. | ЈКП „ Наиссус“ | 768 |
| 37. | ЈКП „ Градска топлана“ Ниш | 220 |
| 38. | ЈКП „ Обједињена наплата“ Ниш | 121 |
| 39. | Регионална развојна агенција југ ДОО | 6 |
| 40. | Установа „ Дивљана“ Ниш | 17 |
| 41. | Градска општина Медијана | 41 |
| 42. | Градска општина Нишка Бања | 37 |
| 43. | Градска општина Црвени Крст | 35 |
| 44. | Градска општина Палилула | 49 |
| 45.  | Градска општина Панталеј | 44 |

 „

2. Ова одлука ступа на снагу наредног дана од дана објављивања у "Службеном листу Града Ниша" а примењиваће се од 01.01.2017.године.

Број:\_\_\_\_\_\_\_\_

У Нишу, \_\_\_\_\_\_2016. године

**СКУПШТИНА ГРАДА НИША**

Председник

Мр Раде Рајковић

**О б р а з л о ж е њ е**

Правни основ за доношење Одлуке о изменама и допунама Одлуке о максималном броју запослених на неодређено време у систему јавног сектора Града Ниша за 2015. годину је чл.6 Закона о начину одређивања максималног броја запослених у јавном сектору ("Службени гласник РС", број 68/15), којим се прописује обавеза скупштине јединице локалне самоуправе да утврди максимални број запослених за сваки организациони облик у систему локалне самоуправе, Одлука о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2015. годину („Службени гласник РС“ бр. 101/15, 114/15, 10/16, 22/16 и 45/16) Владе Републике Србије, којом је одређено да је максималан број запослених на неодређено време за Град Ниш 5741 запослени, и члан 37. Статута Града Ниша ("Службени лист Града Ниша“, бр. 88/2008 и 143/2016), којим је прописано да Скупштина Града Ниша доноси прописе и друге опште акте.

Одлука о измени Одлуке о максималном броју запослених на неодређено време у систему јавног сектора Града Ниша за 2015.годину („Службени лист Града Ниша, број 106/2015 и 135/2016), доноси се ради усклађивања са Статутом Града Ниша и новим одлукама, Одлуком о Градској управи Града Ниша и Одлуком о службама Града Ниша.

Статутом Града Ниша прописано је да је Градска управа Града Ниша огран Града Ниша а не градске управе како је то раније било предвиђено.

Такође, Статутом Града Ниша, прописано је да се за потребе органа Града образују службе. Као нова служба образована је Канцеларија за локални економски развој и пројекте. Досадашња Службе за одржавање и информатичко-комуникационе технологије припојена је Градској управи Града Ниша.

Имајући у виду наведено, Одлуком о измени Одлуке о максималном броју запослених на неодређено време у систему јавног сектора Града Ниша за 2015.годину („Службени лист Града Ниша, број 106/2015 и 135/2016), извршено је усклађивање организационих облика са променама у Статуту Града Ниша.

.

 НАЧЕЛНИК

 Милан Јанићијевић